CELEX: 62009CN0516
Language: mt
Date: 2009-12-11 00:00:00
Title: Kawża C-516/09: Talba għal deċiżjoni preliminari mressqa mill-Oberster Gerichtshof (l-Awstrija) fil- 11 ta’ Diċembru 2009 — Tanja Borger vs Tiroler Gebietskrankenkasse

13.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/25
            
         Talba għal deċiżjoni preliminari mressqa mill-Oberster Gerichtshof (l-Awstrija) fil-11 ta’ Diċembru 2009 — Tanja Borger vs Tiroler Gebietskrankenkasse
   (Kawża C-516/09)
   2010/C 63/41
   Lingwa tal-kawża: il-Ġermaniż
   
      Qorti tar-rinviju
   
   Oberster Gerichtshof
   
      Partijiet fil-kawża prinċipali
   
   
      Rikorrenti: Tanja Borger
   
      Konvenut: Tiroler Gebietskrankenkasse
   
      Domandi preliminari
   
   
               (1)
            
            
               L-Artikolu 1(a) tar-Regolament tal-Kunsill (KEE) Nru 1408/71, tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (1) għandu jiġi interpretat fis-sens li huwa jkopri wkoll — għal perijodu ta’ sitt xhur — persuna li, wara l-perijodu statutorju ta’ sentejn sospensjoni tar-relazzjoni tagħha ta’ xogħol wara t-twelid ta’ wild, tiftiehem għal perijodu ulterjuri ta’ sitt xhur ta’ leave mhux imħallas mal-persuna li tħaddimha sabiex tieħu l-benefiċċji għat-tfal dipendenti jew benefiċċju ta’ kumpens korrispondenti għall-perijodu statutorju massimu, u mbagħad twaqqaf ir-relazzjoni ta’ xogħol?
            
         
               (2)
            
            
               Jekk ir-risposta għall-ewwel domanda tkun fin-negattiv:
               L-Artikolu 1(a) tar-Regolament (KEE) Nru 1408/71 għandu jiġi interpretat fis-sens li huwa jkopri wkoll — għal perijodu ta’ sitt xhur — persuna li, wara t-tmiem tal-perijodu statutorju ta’ sentejn sospensjoni tar-relazzjoni ta’ xogħol tagħha, tiftiehem għal perijodu ulterjuri ta’ sitt xhur ta’ leave mhux imħallas mal-persuna li tħaddimha, jekk matul dak il-perijodu hija tirċievi benefiċċji għat-tfal dipendenti jew benefiċċju ta’ kumpens korripsondenti?
            
         
      (1)  ĠU Edizzjoni Speċjali bil-Malti, Kapitolu 5, Vol. 1, p. 35